Holdbarheden af blegningen varierer alt efter dine vaner og livsstil – misfarvende drikke- og fødevarer og rygning sætter for eksempel sine spor. Chancen for et længerevarende resultat er altså større, hvis du mindsker dit indtag af drikke- og fødevarer, der laver misfarvninger.
For at sikre et optimalt resultat er det vigtigt, at du husker følgende ved brug af blegeskinne:
Plastfyldninger bleges anderledes end tænder gør. Så hvis du har fyldninger, kan du med fordel overveje at udskifte dem for at opnå et ensartet udseende.
Undgå at indtage misfarvende føde- og drikkevarer 48 timer efter behandlingen. Behandlingen gør nemlig, at tænderne det første stykke tid er en del mere modtagelige overfor farve end normalt.
Patienter med tandsygdomme som parodontose og caries vil ikke være egnede til behandlingen.